संविधानसभाभित्र हिन्दु राष्ट्रका पक्षमा सभासद्हरुलाई पार्न वर्तमान सरकारका मन्त्री, धर्मगुरु र कांग्रेस नेताहरु सक्रिय भएका छन् । कांग्रेसका नेता खुमबहादुर खड्का, डा. शेखर कोइराला, अर्जुननरसिंह केसी, शिक्षामन्त्री चित्रलेखा यादवले सभासद्हरुसँग भेटघाट गरिरहेका छन् । कांग्रेस र एमालेका सभासद्हरुलाई उनीहरुले ब्यक्तिगत नै भेटेर हिन्दुराष्ट्रका पक्षमा उभिन आग्रह समेत गरेका छन् । ‘हालसम्म करिव २ सय सभासद् प्रस्टरुपमा देखिएका छन्’ हिन्दुराष्ट्र संरक्षण अभियानका प्रवक्ता तथा अधिबक्ता कुमार रेग्मीले भने ‘ हिन्दुराष्ट्रका पक्षमा करिव साढे ३ सय सभासद् उभिने हामीले आंकलन गरेका छौ ।’
